32005R1286
L 203/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1286/2005 НА КОМИСИЯТА
от 3 август 2005 година
за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11, буква б) от него,
като има предвид, че:
(1)
В приложение IV към Регламент (ЕО) № 1210/2003 са изброени физическите и юридическите лица, групи или образувания, свързани с режима на бившия президент Саддам Хюсеин, чиито финансови средства и икономически ресурси са замразени по силата на посочения регламент.
(2)
На 27 юли 2005 г. Комитетът по санкциите към Съвета за сигурност на ООН реши да измени списъка, обхващащ Саддам Хюсеин и други висши държавни служители на бившия иракски режим, непосредствените членове на семействата им и юридическите лица, притежавани или контролирани от тях или от лица, действащи от тяхно име или в тяхна полза, за които следва да се прилага замразяването на финансови средства и икономически ресурси. Следователно приложение IV следва да бъде изменено.
(3)
С оглед гарантиране на ефективността на мерките, предвидени в настоящия регламент, той следва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложение IV към Регламент (ЕО) № 1210/2003 се изменя, както е посочено в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 август 2005 година.